CELEX: 32012R1125
Language: ro
Date: 2012-11-26 00:00:00
Title: Regulamentul de punere în aplicare (UE) nr. 1125/2012 al Comisiei din 26 noiembrie 2012 privind clasificarea anumitor mărfuri în Nomenclatura combinată

1.12.2012   
            
            
               RO
            
            
               Jurnalul Oficial al Uniunii Europene
            
            
               L 331/9
            
         REGULAMENTUL DE PUNERE ÎN APLICARE (UE) NR. 1125/2012 AL COMISIEI
   din 26 noiembrie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar, pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat anterior.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu dispozițiile prezentului regulament, pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 noiembrie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Explicație
               
            
                  (1)
               
               
                  (2)
               
               
                  (3)
               
            
                  O mașină portabilă controlată de un microprocesor (denumită „suflantă electronică cu aer cald”) pentru generarea de temperaturi cuprinse între 50°C și 630°C, cu o putere de ieșire maximă de 2 000 W și dimensiunile aproximative de 26 × 20 × 9 cm.
                  Mașina este alcătuită din următoarele componente:
                  
                              —
                           
                           
                              un element de încălzire,
                           
                        
                              —
                           
                           
                              un ventilator cu un motor pentru suflarea de aer cald la 3 viteze diferite,
                           
                        
                              —
                           
                           
                              un afișaj pentru indicarea temperaturii.
                           
                        Mașina este destinată utilizării de către meseriași, de exemplu pentru curățarea vopselei, contractarea tuburilor izolante ale cablurilor, modificarea formei PVC-ului, lipirea moale, sudarea și îmbinarea materialelor plastice, sudarea țevilor, conductelor și foliilor din material plastic.
                  
                      (1) A se vedea imaginea.
               
               
                  8419 89 98
               
               
                  Clasificarea este determinată în conformitate cu Regulile generale 1 și 6 pentru interpretarea Nomenclaturii combinate, nota 2 la Capitolul 84 și cu textul de la codurile NC 8419, 8419 89 și 8419 89 98.
                  Deoarece mașina este proiectată în vederea utilizării de către meseriași și nu este de tipul celor utilizate în mod normal în gospodării, clasificarea la poziția 8516 ca aparat electrotermic pentru uz casnic este exclusă.
                  Mașina corespunde descrierilor de la pozițiile 8419 și 8467. În conformitate cu nota 2 de la Capitolul 84, clasificarea la poziția 8467 ca unealtă cu motor electric încorporat, pentru utilizare manuală este exclusă.
                  În consecință, mașina trebuie să fie clasificată la codul NC 8419 89 98 ca aparate pentru prelucrarea materialelor prin operații ce implică o schimbare a temperaturii.
               
            
         
      
         (1)  Imaginea are un caracter strict informativ.